《八声甘州》
清代·陈曾寿

镇残山风雨耐千年，何心倦津梁。早霸图衰歇，龙沉凤杳，如此梁唐。

一尔大千震动，弹指失金装。何限恒沙数，难抵悲凉。

慰我湖居望眼，尽朝朝暮暮，咫尺神光。忍残年心事，寂寞礼空王。

漫等閒、擎天梦了，任长空、鸦阵占茫茫。从今后、凭谁管领，万古斜阳。

作者简介：陈曾寿（1878～1949）晚清官员、诗人。字仁先，号耐寂、复志、焦庵，家藏元代吴镇所画《苍虬图》，因以名阁，自称苍虬居士，湖北蕲水县（今浠水县）巴河陈家大岭人，状元陈沆曾孙。光绪二十九年进士，官至都察院广东监察御史，入民国，筑室杭州小南湖，以遗老自居，后曾参与张勋复辟、伪满组织等。书学苏东坡，画学宋元人。其诗工写景，能自造境界，是近代宋派诗的后起名家，与陈三立、陈衍齐名，时称海内三陈。